जेसीबी से रेत खुदाई कर रहे युवक के पीछे 1 किमी दौड़ी पुलिस, तैरकर फरार
तालगांव के पास आहू नदी में रेत के अवैध खननकर्ताओं को पकड़ने के लिए एसडीएम राकेश मीणा पुलिस जाब्ते के साथ मौके पर पहुंचे तो खनन माफियाओं में हड़कंप मच गया। पुलिस से बचने के लिए वे इधर-उधर भागने लगे। एक जेसीबी नदी के पेटे में से रेत निकालने के लिए खुदाई में लगी थी। एसडीएम मीणा उसके चालक को पकड़ने के लिए उसके पीछे पैदल ही दौड़ पड़े, सीआई सुनील कुमार मीणा ने उसे दूसरी ओर से पकड़ना चाहा। जेसीबी चालक ने बचने के लिए जेसीबी को मोड़ा और जेसीबी को पानी में ही नदी के दूसरी ओर सुनेल ओर के किनारे की ओर भगा ले गया, लेकिन आगे पानी ज्यादा जाने से जेसीबी वहीं फंस गई। वे भी उसके पीछे दौड़े, लेकिन आगे पानी ज्यादा जाने से वे ज्यादा आगे नहीं पहुंच पाए। इसका फायदा उठाकर जेसीबी चालक नदी में तैरते हुए दूसरी ओर भाग गया। कार्रवाई के दौरान तहसीलदार मनमोहन गुप्ता थी साथ थे। एसडीएम ने कहा कि कार्रवाई जारी रहेगी।
माफियाका खौफ: गांवके लोगों ने नाम तक नहीं बताए
माफियाओंके भय से पुलिस का सहयोग तो दूर उनके बीच जा छुपे ट्रैक्टर चालकों के नाम तक नहीं बताए। पुलिस ने चालक मालिक के नाम पूछे। किसी ने कुछ नहीं बताया। दो ट्रैक्टर को पुलिस थाने लाया गया। एक ट्रैक्टर के साथ पुलिस जवान भी बैठा हुआ था। बीच रास्ते में आए बाइक सवार दो-तीन युवक एक ट्रैक्टर चालक को अपने साथ भगा ले गए। बाद में जेसीबी को नदी में से मंगवा लिया गया। पुलिस एक ग्रामीण को अपने साथ ले आई।
खानविभाग भी करेगा कार्रवाई: एसडीएम
एसडीएममीणा ने बताया कि अवैध खनन के मामले में खान विभाग की प्रारंभिक कार्रवाई जुर्माने की होती है। अभी जेसीबी एवं ट्रैक्टर मालिक में से किसी ने भी संपर्क नहीं किया। इसमें जेसीबी पर न्यूनतम जुर्माना 2 लाख रुपए एवं ट्रैक्टर पर 25 हजार रुपए जुर्माना है। इसके अलावा मौके पर रेत के अवैध खनन का अनुमान लगा जुर्माना किया जाता है। अगर इनके मालिक यह जुर्माना नहीं भरेंगे। खान विभाग माइनिंग एक्ट के तहत अन्य कार्रवाई करेगा।
भवनीमंडी. मौके पर मिला अवैध खनन करने वालों का ट्रैक्टर।
hin_Deva hin_Deva hin_Deva hin_Deva hin_Deva hin_Deva hin_Deva